Ke sa tšwa go dumela go Jesu …gabjale go nyakega eng?
Phološo ke eng?
Gobane ge o bolela phatlalatša lentšu leo le lego molomong wa gago gore ‘Jesu ke Morena’ gomme o dumela ka pelo ya gago gore Modimo o mo tsošitše bahung, gona o tla phološwa.
Ra a go lebogiša! O dirile phetho yeo e fetošago bophelo! Mohlomongwe o ipotšiša gore, “gabjale go nyakega eng? Nka thoma bjang tsela ya-ka ya go sepela le Modimo?” Megato e mehlano e latelago e tla go thuša go hwetša hlahlo go tšwa Beibeleng. Ge e ba o e na le dipotšišo tseleng ya gago, hle e-ya go www.GotQuestions.org/Sesotho-Leboa.
(a) Re dirile dibe ka moka. Ka moka re dirile dilo tšeo di sa kgahlišego Modimo (Baroma 3:23).
O se ke wa nagana ka kereke e le moago. Kereke ke batho. Go bohlokwa gore batho bao ba dumelago Jesu Kriste ba rapele gotee. Wo ke o mongwe wa morero o mogolo wa kereke. Ka ge gabjale o dumela go Jesu Kriste, re go eletša ka matla gore o hwetše kereke yeo e dumelago Beibele lefelong la geno gomme o bolele le moruti. Mmotše ka tumelo ya gago e mpsha go Jesu Kriste.
Morero o mongwe wa kereke ke go ruta Beibele. O ka ithuta go diriša melao ya Modimo bophelong bja gago. Go kwešiša Beibele ke senotlelo sa go phela bophelo bja Bokriste bjo bo atlegilego. 2 Timotheo 3:16-17 e re, “Mangwalo ka moka ke mahebetšwa ke Modimo, gomme a hola ka go ruta, go sola, go lokiša dilo, go laya ka toko, gore motho wa Modimo a swanelege ka botlalo, a hlangwe ka mo go feletšego bakeng sa modiro o mongwe le o mongwe o mobotse.”
3. Bea nako letšatši lengwe le lengwe ka thoko bakeng sa go naganišiša ka Modimo.
4. E ba le segwera le batho bao ba ka go thušago se moyeng.